Document ID: /roh_data/filtered/Billingualer_Corpus_interleaved-de-rm.jsonl.gz/1366

This is a text translated from German to Rumantsch Grischun.
Sprachengesetz und Sprachenverordnung des Kantons Graubünden treten am 1. Januar 2008 in Kraft

Das Sprachengesetz des Kantons Graubünden wird auf den 1. Januar 2008 in Kraft gesetzt. Dies hat die Bündner Regierung beschlossen. Gleichzeitig hat sie eine Sprachenverordnung erlassen. Diese konkretisiert verschiedene Bestimmungen des Sprachengesetzes und tritt ebenfalls anfangs Jahr in Kraft.

Am 17. Juni 2007 nahmen die Bündner Stimmbürgerinnen und Stimmbürger das Sprachengesetz des Kantons Graubünden mit 22'582 gegen 19'334 Stimmen an. Das Sprachengesetz zielt unter anderem darauf, die Dreisprachigkeit als Wesensmerkmal des Kantons zu stärken und das Bewusstsein für die kantonale Mehrsprachigkeit zu festigen. Das neue Sprachengesetz regelt den Gebrauch der drei kantonalen Amtssprachen Deutsch, Rätoromanisch und Italienisch durch den Grossen Rat, die Regierung, die Verwaltung und die kantonalen Gerichte. Ausserdem legt das Sprachengesetz die Massnahmen fest, mit denen die kantonalen Minderheitensprachen Rätoromanisch und Italienisch erhalten und gefördert werden sollen. Schliesslich umschreibt das Gesetz, wie die Amts- und Schulsprachen der Gemeinden und Kreise festgelegt werden.

Verschiedene Bestimmungen des Sprachengesetzes werden nun in der neuen Sprachenverordnung konkretisiert. Die detaillierten Regelungen über den Gebrauch der Amtssprachen durch die kantonalen Behörden entsprechen dabei weitgehend den bereits heute geltenden Grundsätzen. Ferner werden die Grundsätze für finanzielle Leistungen des Kantons an die Sprachenorganisationen Lia Rumantscha und Pro Grigioni Italiano sowie an die Agentura da Novitads Rumantscha geregelt. Neu erhalten die Sprachenorganisationen Beiträge auf der Grundlage von Leistungsvereinbarungen. Diese gelten für vier Jahre, wobei die Kantonsbeiträge zwischen 10 und 30 Prozent des massgebenden Gesamtaufwandes betragen. Die neue Verordnung enthält zudem Bestimmungen über die Beitragsleistungen an Projekte und besondere Fördermassnahmen sowie an zweisprachige Schulen und Austauschprogramme zwischen den Sprachgemeinschaften.

Teilrevidiertes Krankenpflegegesetz tritt am 1. Januar 2008 in Kraft

Die Teilrevision des Gesetzes über die Förderung der Krankenpflege und der Betreuung von betagten und pflegebedürftigen Personen (Krankenpflegegesetz) wird auf den 1. Januar 2008 in Kraft gesetzt. Dies hat die Bündner Regierung beschlossen. Gleichzeitig hat sie die Revision der Verordnung zum Krankenpflegegesetz in Kraft gesetzt. Zudem hat die Regierung die Maximaltarife und Leistungsbeiträge für das Jahr 2008 im Bereich der häuslichen Pflege und Betreuung festgelegt.

Mit der Inkraftsetzung des teilrevidierten Krankenpflegegesetzes werden im Kanton Graubünden die Dienste der häuslichen Pflege und Betreuung (Spitex) sowie der Mütter- und Väterberatung neu leistungsbezogen finanziert. Neu geregelt werden auch die Investitionsbeiträge des Kantons an Alters- und Pflegeheime sowie Pflegegruppen. Die Neuerungen sollen wirtschaftlich arbeitende Dienste belohnen und die ungleiche Behandlung der verschiedenen Wohn- und Betreuungsformen durch den Kanton korrigieren. Der Grosse Rat hatte am 13. Juni 2007 der Teilrevision des Krankenpflegegesetzes zugestimmt. Die Referendumsfrist ist am 19. September 2007 unbenutzt abgelaufen.

Neues Einführungsgesetz zur Ausländer- und Asylgesetzgebung geht in die Vernehmlassung

Der Kanton Graubünden passt seine Ausführungsgesetzgebung dem neuen Ausländer- und Asylrecht des Bundes an. Die Bündner Regierung hat dazu den Entwurf für ein Einführungsgesetz zur Ausländer- und Asylgesetzgebung des Bundes zur Vernehmlassung freigegeben.

Im September 2006 hatte das Schweizer Volk in einer Referendumsabstimmung das Bundesgesetz über die Ausländerinnen und Ausländer sowie eine Revision des Asylgesetzes angenommen. Beide Erlasse erfordern Anpassungen des kantonalen Rechts. Einen Schwerpunkt des Einführungsgesetzes bilden die Grundlagen für die zukünftigen Integrationsmassnahmen des Kantons. Geregelt werden die Pflichten von Ausländerinnen und Ausländern zur Integration sowie die Förderung der Integration durch Kanton und Gemeinden. Dabei wird die Integrationsförderung als Aufgabe verstanden, die nach dem Grundsatz "Fordern und Fördern" auszugestalten ist. Das Gesetz sieht die Möglichkeit vor, dass der Kanton an Projekte zur Integration finanzielle Beiträge ausrichten kann. Davon betroffen dürften beispielsweise Projekte der Sprachförderung sein. Vorgesehen ist auch, dass die Behörden mit Ausländerinnen und Ausländern Integrationsvereinbarungen abschliessen. Weiter werden im Gesetz die Rahmenbedingungen bestimmt, um die Zwangsmassnahmen im Ausländerrecht anzuwenden.

Ausserdem regelt der Gesetzesentwurf die Unterstützung jener Personen des Asylbereichs, deren Verfahren formell zwar abgeschlossen ist, die aber seit mehr als sieben Jahren als vorläufig Aufgenommene im Kanton Graubünden leben. Diese Personen fallen gemäss Bundesrecht neu in die Zuständigkeit der Kantone, was eine Anpassung des kantonalen Unterstützungsgesetzes erfordert. Die Vernehmlassungsunterlagen sind auf der Homepage des Departements für Justiz, Sicherheit und GEsundheit

www.djsg.gr.ch

abrufbar. Die Vernehmlassung dauert bis zum 21. März 2008.

Leistungsvereinbarung mit Graubünden Ferien genehmigt

Die Bündner Regierung hat das Departement für Volkswirtschaft und Soziales beauftragt, eine Leistungsvereinbarung mit dem Verein Graubünden Ferien (GRF) abzuschliessen. Die verschiedenen Leistungen von Graubünden Ferien werden dabei neu in einer einzigen Leistungsvereinbarung mit konkreten, messbaren und verbindlichen Vorgaben zusammengefasst. Grund dafür ist der im Rahmen der Reform "Wettbewerbsfähige Strukturen und Aufgabenteilung im Bündner Tourismus" erfolgte Strategiewechsel von Graubünden Ferien hin zu einer verstärkt verkaufsorientierten Ausrichtung. Gleichzeitig hat die Regierung Graubünden Ferien für die Jahre 2008 bis 2011 einen Grundbeitrag von 3.915 Millionen Franken pro Jahr zugesichert. Zudem erhält Graubünden Ferien für die Neuausrichtung Beiträge von insgesamt 1.8 Millionen Franken (aufgeteilt auf die Jahre 2008 und 2009) und für die Führung der Marke "graubünden" 0.4 Millionen Franken (für die Jahre 2008 bis 2011 je 0.1 Mio. Franken pro Jahr).

Umsetzungsprogramm der Neuen Regionalpolitik 2008 - 2011 genehmigt

Die Bündner Regierung hat das Umsetzungsprogramm Graubünden 2008 - 2011 der Neuen Regionalpolitik des Bundes genehmigt. Gutgeheissen worden ist auch die Programmvereinbarung zwischen dem Bund und dem Kanton Graubünden. Für die Finanzierung der Massnahmen in den Jahren 2008 bis 2011 sind für Graubünden vom Bund Darlehen in der Höhe von 31.5 Millionen Franken sowie Beiträge von 10 Millionen Franken in Aussicht gestellt worden. Der Anteil des Kantons beträgt rund 15 Millionen Franken.

Für die Umsetzung des Programms werden nun mit den Regionalorganisationen in Graubünden Leistungsvereinbarungen ausgehandelt. Die Neue Regionalpolitik hat zum Ziel, die Wettbewerbsfähigkeit einzelner Regionen zu stärken und deren Wertschöpfung zu erhöhen. So sollen Arbeitsplätze in den Regionen erhalten und geschaffen werden.

Modell C an der Volksschuloberstufe erfordert Anpassung des Aufnahmeverfahrens an die Mittelschulen

Die Bündner Regierung hat eine Teilrevision der Verordnung über die Aufnahmeprüfungen an den Bündner Mittelschulen beschlossen. Grund dafür sind Veränderungen in den Lehrplänen der Volksschuloberstufe, die auch das Aufnahmeverfahren an die Mittelschulen betreffen. Nach Modell C werden nämlich an der Volksschuloberstufe einzelne Fächer in unterschiedlichen Niveaukursen erteilt. Diese Ausgestaltung des Unterrichts birgt die Gefahr ungerechter Übertrittsnoten für die Aufnahmeprüfungen an die Mittelschulen in sich, wenn diese Note unter Einbezug der Niveaufächer ermittelt wird. Neu werden Übertrittsnoten daher nur noch für die eigentlichen Regelübertritte erteilt und aus jenen Fächern ermittelt, welche nicht in Niveaukursen unterrichtet werden. Zudem wird die Geltungsdauer der bestandenen Aufnahmeprüfung im Grundsatz auf ein Jahr limitiert. Sie berechtigt also nicht mehr für unbestimmte Zeit zum Eintritt in eine Mittelschule.

Amt für Industrie, Gewerbe und Arbeit übernimmt den Vollzug des Schwarzarbeitsgesetzes

Der Vollzug des Schwarzarbeitsgesetzes des Bundes wird dem Amt für Industrie, Gewerbe und Arbeit (KIGA) übertragen. Dies hat die Bündner Regierung beschlossen und die Verordnung zum Bundesgesetz über Massnahmen zur Bekämpfung der Schwarzarbeit erlassen. Grund für die neue Verordnung ist die Inkraftsetzung des Bundesgesetzes auf den 1. Januar 2008. Gemäss Gesetz obliegt der Vollzug den Kantonen, die für ihr Gebiet das zuständige Kontrollorgan bestimmen. Geregelt wird auch die Zusammenarbeit mit der tripartiten Kommission. Die neue Verordnung beschränkt sich im Wesentlichen auf die Regelung von Zuständigkeiten, da die materiellen Regelungen in der Bundesgesetzgebung enthalten sind.

Geodaten sollen besser genutzt werden können

Die Bündner Regierung hat die Teilrevision der Gebührenverordnung über den Bezug von Auszügen und Auswertungen der amtlichen Vermessung beschlossen und per 1. Januar 2008 in Kraft gesetzt. Bedeutend ist die Teilrevision für die neu gegründete Geodatendrehscheibe Graubünden (GeoGR AG), die anfangs 2008 ihren Betrieb aufnehmen wird. Mit der GeoGR sollen sämtliche Geodaten des Kantons Graubünden, somit auch die bedeutenden Daten der amtlichen Vermessung, von den Datenbenutzern grundsätzlich über eine zentrale Stelle bezogen werden können. Damit die GeoGR auch potenzielle Kundinnen und Kunden gewinnen kann, mussten die Gebühren insbesondere für die Grosskundschaft deutlich gesenkt werden. Mit der neuen Gebührenverordnung und dem Betrieb der GeoGR soll das grosse Potenzial der Daten der amtlichen Vermessung und der Geodaten im Allgemeinen besser genutzt werden können.

Termin für Bezirksgerichtswahlen auf den 1. Juni 2008 festgelegt

Die Wahl der Bezirksgerichte für die Amtsperiode vom 1. Januar 2009 bis zum 31. Dezember 2012 findet am 1. Juni 2008 statt. Dies hat die Bündner Regierung beschlossen. Für die Durchführung der Wahlen sind die Bezirksgerichte im Zusammenwirken mit den Gemeinden verantwortlich. Die Bezirksgerichte haben die dafür erforderlichen Weisungen zu erlassen.

Aus Gemeinden und Regionen

- Oberengadin: Die an der Volksabstimmung vom 21. Oktober 2007 des Kreises Oberengadin beschlossene Revision der Kreisverfassung wird genehmigt. Sie tritt auf den 1. Januar 2008 in Kraft. Damit übernimmt der Kreis Oberengadin formell die Funktion eines Regionalverbandes.

- Oberengadin: Die von der Region Oberengadin am 30. Januar 2007 beschlossene Anpassung des regionalen Richtplans Materialabbau und Abfallbewirtschaftung Kreis Oberengadin wird genehmigt und für die Behörden des Kantons Graubünden als verbindlich erklärt.

- Gün-Neukirch: Unter Vorbehalt eines Bundesbeitrages von 50 Prozent wird an die anrechenbaren Kosten der Gesamtmelioration Gün-Neukirch von 10'300'000 Franken ein Kantonsbeitrag von 3'605'000 Franken zugesichert.

- Almens: Unter Vorbehalt eines Bundesbeitrages von 50 Prozent wird an die anrechenbaren Kosten der Gesamtmelioration Almens von 3'421'000 Franken ein Kantonsbeitrag von 1'197'350 Franken zugesichert.

- Sils i.D.: Der Gemeinde Sils i.D. wird an den Bau der regionalen Kunsteisbahn Sils i.D. ein zinsloses Investitionshilfedarlehen des Bundes von 450'000 Franken zugesichert. Der Kanton leistet einen Beitrag von 75'753 Franken.

- Lavin: Der Gemeinde Lavin wird an die beitragsberechtigten Kosten für die Neufassung der Quell Funtanivas ein Beitrag von 24'160 Franken zugesichert.

- Bergün: Die Teilrevision des Gesetzes über die Kurtaxen sowie über die Tourismusförderungsabgabe der Gemeinde Bergün vom 25. Oktober 2007 wird genehmigt.

- Seewis i.P.: Die Revision des Gesetzes über Kurtaxen sowie über die Tourismusförderungsabgabe der Gemeinde Seewis i.P. vom 26. Oktober 2007 wird genehmigt.

- Churer Rheintal - Trin/Flims: Der Waldentwicklungsplan Churer Rheintal - Trin/Flims wird genehmigt.

- Zernez: Das am 29. November 2006 verabschiedete Baugesetz der Gemeinde Zernez wird mit Korrekturen genehmigt.

Kantonsbeiträge an verschiedene Institutionen

- Brocki Grischun: Das vom Verein Brocki Grischun eingereichte Projekt für den Neubau der geschützten Werkstätte Eco Grischun in Chur wird genehmigt. An die Kosten wird ein Baubeitrag von maximal 2'304'400 Franken zugesichert.

- Wirtschaftsforum Graubünden: Dem Wirtschaftsforum Graubünden wird für die Jahre 2008 bis 2010 ein Beitrag von jährlich 120'000 Franken zugesichert.

- Denkmalpflege: Der Kanton beteiligt sich mit maximal 120'000 Franken an der Renovation der Katholischen Pfarrkirche St. Martin in Lumbrein. Die Renovation des Stallgebäudes vom Schloss Planta-Wildenberg in Zernez wird mit höchstens 57'100 Franken unterstützt. Schliesslich wird der Sicherung und Konservierung der Burgruine Strahlegg in Fideris ein Beitrag von maximal 54'900 zugesichert.

- EUROPEADA 2008: Die EUROPEADA 2008 erhält für die Durchführung eines Fussballturniers in der Surselva mit Mannschaften aus europäischen Regionen sprachlicher Minderheiten einen Beitrag von 30'000 Franken.

- "Grand Hotel - Bühne der Literatur": Dem Projekt "Grand Hotel - Bühne der Literatur" wird für die Realisierung einer Ausstellung ein einmaliger Beitrag von 10'000 Franken zugesprochen

Strassenprojekte

Die Regierung hat insgesamt 13'700'000 Franken für den Bau und die Sanierung des folgenden Strassenabschnitts bewilligt:

- A13 Nationalstrasse: Baumeisterarbeiten Cassanawald - Anschluss Nufenen

Gremium: Regierung

Quelle: dt Standeskanzlei Graubünden

Data: 13.12.2007

La lescha da linguas e l'ordinaziun da linguas dal chantun Grischun entran en vigur per il 1. da schaner 2008

La lescha da linguas dal chantun Grischun vegn messa en vigur per il 1. da schaner 2008. Quai ha concludì la regenza grischuna. Il medem mument ha ella relaschà in'ordinaziun da linguas. Quella concretisescha diversas disposiziuns da la lescha da linguas ed entra er en vigur il cumenzament da l'onn nov.

Ils 17 da zercladur 2007 han las votantas grischunas ed ils votants grischuns acceptà la lescha da linguas dal chantun Grischun cun 22'582 cunter 19'334 vuschs. Ils intents da la lescha da linguas èn tranter auter quels da rinforzar la trilinguitad sco element essenzial dal chantun e da fixar la conscienza per la plurilinguitad chantunala. La nova lescha da linguas regla il diever da las trais linguas uffizialas dal chantun - rumantsch, talian e tudestg - tras il cussegl grond, tras la regenza, tras l'administraziun e tras las dretgiras chantunalas. Ultra da quai fixescha la lescha da linguas las mesiras, cun las qualas las linguas minoritaras chantunalas - rumantsch e talian - duain vegnir mantegnidas e promovidas. La finala circumscriva la lescha, co che las linguas uffizialas e las linguas da scola en las vischnancas ed en ils circuls vegnan determinadas.

Differentas disposiziuns da la lescha da linguas vegnan ussa concretisadas en l'ordinaziun da linguas. Las regulaziuns detagliadas davart il diever da las linguas chantunalas uffizialas tras las autoritads chantunalas correspundan en quest connex per gronda part als princips che valan gia oz. Plinavant vegnan reglads ils princips davart las prestaziuns finanzialas dal chantun a las organisaziuns linguisticas - vul dir a la lia rumantscha ed a la pro Grigioni italiano - ed a l'agentura da novitads rumantscha. Da nov survegnan las organisaziuns linguisticas contribuziuns sin basa da cunvegnas da prestaziun. Quellas valan quatter onns. En quest connex importan las contribuziuns chantunalas tranter 10 e 30 pertschient da las expensas totalas decisivas. Ultra da quai cuntegna l'ordinaziun disposiziuns davart il pajament da contribuziuns a projects ed a mesiras da promoziun spezialas sco er a scolas bilinguas ed a programs da barat tranter las cuminanzas linguisticas.

La revisiun parziala da la lescha per promover la tgira da persunas malsaunas entra en vigur il 1. da schaner 2008

La revisiun parziala da la lescha per promover la tgira da persunas malsaunas e l'assistenza da persunas attempadas e da persunas che basegnan tgira (lescha per promover la tgira da persunas malsaunas) vegn messa en vigur per il 1. da schaner 2008. Quai ha concludì la regenza grischuna. Il medem mument ha ella mess en vigur l'ordinaziun tar la lescha per promover la tgira da persunas malsaunas. Plinavant ha la regenza fixà per l'onn 2008 las tariffas maximalas e las contribuziuns da prestaziun en il sectur dals servetschs da la tgira ed assistenza a chasa.

Cur che la revisiun parziala da la lescha per promover la tgira da persunas malsaunas entra en vigur, vegnan finanziads en il chantun Grischun ils servetschs da la tgira ed assistenza a chasa (spitex) sco er da la cussegliaziun per mammas e per babs da nov cun in sistem che s'orientescha a la prestaziun. Regladas da nov vegnan er las contribuziuns d'investiziun ch'il chantun paja a chasas da persunas attempadas e da tgira sco er a gruppas da tgira. Las novaziuns duain recumpensar ils servetschs che lavuran en moda economica e curreger il fatg ch'il chantun tracta en moda ineguala las differentas furmas d'abitar e d'assistenza. Il cussegl grond aveva deliberà la revisiun parziala da la lescha per promover la tgira da persunas malsaunas ils 13 da zercladur 2007. Il termin da referendum è scadì ils 19 da settember 2007 senza ch'i saja vegnì fatg in tal.

La nova lescha introductiva tar la legislaziun federala davart las persunas estras e davart ils fatgs d'asil va en consultaziun

Il chantun Grischun adatta sia legislaziun executiva al nov dretg da persunas estras ed al dretg d'asil da la confederaziun. En quest connex ha la regenza grischuna deliberà per la consultaziun il sboz per ina lescha introductiva tar la legislaziun federala davart las persunas estras e davart ils fatgs d'asil.

Il settember 2006 avevan las votantas ed ils votants svizzers acceptà en ina votaziun da referendum la lescha federala davart las persunas estras sco er ina revisiun da la lescha d'asil. Tuts dus relaschs pretendan ch'il dretg chantunal stoppia vegnir adattà. La basa per las mesiras d'integraziun futuras dal chantun è in punct central da la lescha introductiva. Regladas vegnan las obligaziuns da las persunas estras da s'integrar sco er la promoziun da l'integraziun tras il chantun e tras las vischnancas. En quest connex vegn la promoziun da l'integraziun chapida sco incumbensa che sto vegnir concepida tenor il princip "pretender e promover". La lescha prevesa la pussaivladad ch'il chantun po pajar contribuziuns finanzialas a projects d'integraziun. Da quai dastgassan esser pertutgads p.ex. projects da la promoziun da la lingua. Igl è er prevesì che las autoritads possian far cunvegnas d'integraziun cun las persunas estras. Plinavant vegnan fixadas en la lescha las cundiziuns generalas per applitgar las mesiras repressivas en il dretg da persunas estras.

Ultra da quai regla il sboz da la lescha il sustegn per quellas persunas dal sectur d'asil, da las qualas la procedura è bain terminada formalmain, ma las qualas vivan dapi passa set onns en il chantun Grischun sco persunas admessas provisoricamain. Da nov èn questas persunas suttamessas - tenor il dretg federal - a la cumpetenza dal chantun. Quest fatg pretenda in'adattaziun da la lescha chantunala da sustegn.

Ils documents da consultaziun èn avant maun sin la pagina d'internet dal departament da giustia, segirezza e sanadad (

www.djsg.gr.ch

). La consultaziun dura fin ils 21 da mars 2008.

Approvà la cunvegna da prestaziun cun Grischun vacanzas

La regenza grischuna ha incumbensà il departament d'economia publica e fatgs socials da far ina cunvegna da prestaziun cun l'uniun Grischun vacanzas (GRV). En quest connex vegnan las differentas prestaziuns da Grischun vacanzas da nov resumadas en ina singula cunvegna da prestaziun cun finamiras concretas, liantas e mesirablas. Il motiv per quai è la midada da strategia che Grischun vacanzas ha fatg en il rom da la refurma "structuras cumpetitivas e repartiziun da las incumbensas en il turissem grischun". Grischun vacanzas sa concentrescha ussa pli fitg sin la vendita. Il medem mument ha la regenza garantì ina contribuziun da basa da 3.915 milliuns francs per onn a Grischun vacanzas per ils onns 2008 fin 2011. Per s'orientar e per sa posiziunar da nov survegn Grischun vacanzas ultra da quai contribuziuns da totalmain 1.8 milliuns francs (repartidas sin ils onns 2008 e 2009) e per manar la marca "graubünden" 0.4 milliuns francs (per ils onns 2008 fin 2011 mintgamai 0.1 milliuns francs per onn).

Approvà il program per realisar la nova politica regiunala 2008 - 2011

La regenza grischuna ha approvà il program dal Grischun 2008 - 2011 per realisar la nova politica regiunala da la confederaziun. La cunvegna da program tranter la confederaziun ed il chantun Grischun è er vegnida approvada. Per finanziar las mesiras ils onns 2008 fin 2011 ha la confederaziun empermess al Grischun credits en l'autezza da 31.5 milliuns francs sco er contribuziuns da 10 milliuns francs. La part dal chantun importa circa 15 milliuns francs.

Per realisar il program vegnan ussa negoziadas cunvegnas da prestaziun cun las organisaziuns regiunalas en il Grischun. La finamira da la nova politica regiunala è quella da rinforzar la cumpetitivitad da singulas regiuns e d'augmentar lur valurisaziun. Uschia duain vegnir mantegnidas u schizunt stgaffidas plazzas da lavur en las regiuns.

Il model C dal stgalim superiur da la scola populara pretenda in'adattaziun da la procedura d'admissiun a las scolas medias

La regenza grischuna ha concludì la revisiun parziala da l'ordinaziun davart ils examens d'admissiun a las scolas medias grischunas. Il motiv per quai èn midadas dals plans d'instrucziun dal stgalim superiur da la scola populara che pertutgan er la procedura d'admissiun a las scolas medias grischunas. Tenor il model C vegnan singuls roms numnadamain instruids en differents curs da nivel sin il stgalim superiur da la scola populara. La concepziun da l'instrucziun cuntegna il privel che las notas d'admissiun per ils examens d'admissiun a las scolas medias sajan malgistas, sch'ellas vegnan eruidas integrond ils roms da nivel. Da nov vegnan las notas d'admissiun pervia da quai mo pli dadas per las admissiuns regularas sco talas e calculadas sin basa da quels roms che na vegnan betg instruids en curs da nivel. Ultra da quai vegn la vigur da l'examen d'admissiun reussì limitada da princip ad in onn. Pia na dat ella betg pli il dretg illimità d'entrar en ina scola media.

L'uffizi per industria, mastergn e lavur surpiglia l'execuziun da la lescha davart la lavur illegala

L'execuziun da la lescha federala davart la lavur illegala vegn surdada a l'uffizi chantunal per industria, mastergn e lavur (UCIML). Quai ha concludì la regenza grischuna e relaschà l'ordinaziun tar la lescha federala davart las mesiras per cumbatter la lavur illegala. Il motiv per questa nova ordinaziun è quel che la lescha federala entra en vigur per il 1. da schaner 2008. Tenor la lescha è l'execuziun chaussa dals chantuns. Quels determineschan l'organ da controlla ch'è cumpetent per lur territori. Reglada vegn er la collavuraziun cun la cumissiun tripartita. La nova ordinaziun sa limitescha per gronda part a la regulaziun da cumpetenzas, perquai che las regulaziuns materialas èn cuntegnidas en la legislaziun federala.

Las geodatas duain pudair vegnir utilisadas meglier

La regenza grischuna ha concludì la revisiun parziala da l'ordinaziun davart las taxas per retrair extracts e valitaziuns da la mesiraziun uffiziala e mess en vigur tala per il 1. da schaner 2008. Questa revisiun parziala è impurtanta per il center da geodatas dal Grischun (GeoGR SA) ch'è vegnì fundà da nov e che vegn a cumenzar cun sia activitad da gestiun il cumenzament da l'onn 2008. Cun la GeoGR SA duain las utilisadras ed ils utilisaders da geodatas pudair retrair tut las datas dal chantun Grischun, en spezial er las datas da la mesiraziun uffiziala, da princip sur in post central. Per che la GeoGR possia gudagnar novas clientas e novs clients potenzials han las taxas - en spezial per la clientella gronda - stuì vegnir sbassadas marcantamain. Cun la nova ordinaziun davart las taxas e cun il manaschi da la GeoGR duai il grond potenzial da las datas da la mesiraziun uffiziala e da las geodatas en general pudair vegnir utilisà meglier.

Fixà il termin per las elecziuns da las dretgiras districtualas sin il 1. da zercladur 2008

L'elecziun da las dretgiras districtualas per la perioda d'uffizi dal 1. da schaner 2009 fin ils 31 da december 2012 ha lieu il 1. da zercladur 2008. Quai ha concludì la regenza grischuna. Per realisar las elecziuns èn responsablas las dretgiras districtualas en cooperaziun cun las vischnancas. Las dretgiras districtualas han da relaschar las directivas ch'èn necessarias per quest intent.

Da vischnancas e da regiuns

- Engiadin'ota: La revisiun da la constituziun cirquitala dal circul da l'Engiadin'ota ch'è vegnida concludida ils 21 d'october 2007 a la votaziun dal pievel vegn approvada. Ella entra en vigur il 1. da schaner 2008. Uschia surpiglia il circul da l'Engiadin'ota formalmain la funcziun d'ina corporaziun regiunala.

- Engiadin'ota: L'adattaziun dal plan directiv regiunal "explotaziun da material e gestiun da ruments dal circul da l'Engiadin'ota" che la regiun da l'Engiadin'ota aveva concludì ils 30 da schaner 2007 vegn approvada e declerada sco lianta per las autoritads dal chantun Grischun.

- Gün-Neukirch: Cun resalva d'ina contribuziun federala da 50 pertschient vegn garantida ina contribuziun chantunala da 3'605'000 francs als custs imputabels da la meglieraziun generala da Gün-Neukirch da 10'300'000 francs.

- Almen: Cun resalva d'ina contribuziun federala da 50 pertschient vegn garantida ina contribuziun chantunala dad 1'197'350 francs als custs imputabels da la meglieraziun generala dad Almen da 3'421'000 francs.

- Seglias: A la vischnanca da Seglias vegn garantì in credit d'agid d'investiziun senza tschains da la confederaziun da 450'000 francs per construir la patinera artifiziala regiunala a Seglias. Il chantun paja ina contribuziun da 75'753 francs.

- Lavin: A la vischnanca da Lavin vegn garantida ina contribuziun pauschala da 24'160 francs als custs cun dretg da survegnir contribuziuns per tschiffar da nov la funtaun "Funtanivas".

- Bravuogn: La revisiun parziala da la lescha davart las taxas da cura sco er davart la taxa per promover il turissem da la vischnanca da Bravuogn dals 25 d'october 2007 vegn approvada.

- Seewis: La revisiun da la lescha davart las taxas da cura sco er davart la taxa per promover il turissem da la vischnanca da Seewis dals 26 d'october 2007 vegn approvada.

- Val dal Rain grischuna - Trin/Flem: Il plan per il svilup dal guaud da la Val dal Rain grischuna - Trin/Flem vegn approvà.

- Zernez: La lescha da construcziun da la vischnanca da Zernez, concludida ils 26 da november 2007, vegn approvada cun tschertas correcturas.

Contribuziuns chantunalas a differentas instituziuns

- Brocki Grischun: Il project per construir da nov il lavuratori protegì "Eco Grischun" a Cuira, ch'è vegnì inoltrà da l'uniun "Brocki Grischun", vegn approvà. Als custs vegn garantida ina contribuziun da construcziun da maximalmain 2'304'400 francs.

- Forum economic dal Grischun: Al forum economic dal Grischun vegn garantida ina contribuziun dad annualmain 120'000 francs per ils onns 2008 fin 2010.

- Tgira da monuments: Il chantun Grischun sa participescha cun maximalmain 120'000 francs a la renovaziun da la baselgia catolica s. Martin a Lumbrein. La renovaziun da la stalla dal chastè da Planta-Wildenberg a Zernez vegn sustegnida cun maximalmain 57'100 francs. Ed a la segirada sco er a la conservaziun da la ruina dal chastè Strahlegg a Fideris vegn pajada ina contribuziun da maximalmain 54'900 francs.

- EUROPEADA 2008: L'EUROPEADA 2008 survegn ina contribuziun da 30'000 francs per realisar in turnier da ballape en la Surselva, al qual sa participeschan squadras da minoritads linguisticas da differentas regiuns europeicas.

- "Grand Hotel - tribuna da la litteratura": Al project "Grand Hotel - tribuna da la litteratura" vegn garantida ina contribuziun unica da 10'000 francs per realisar in'exposiziun.

Projects da vias

La regenza ha approvà totalmain 13'700'000 francs per construir e per sanar il suandant traject da via:

- via naziunala A13: lavurs d'impressari dal guaud da Cassana fin tar l'access da Nufenen

Gremi: regenza

Funtauna: rg chanzlia chantunala dal Grischun

Data: 13.12.2007